Ҡыҙыу баштар тиҙ табылды. Рәсүл үҙе үҙәктәрен өҙгән, юлына арҡыры төшкән яуыз дошмандарынан үс алыу, ҡораллы һабаҡ уҡытыу менән ҡыҙҙы. Мәҙинә аша йә тирәләй үтер каруан юлдарын үҙҙәре күҙәтеүе аҫтына алды. Бер-ике төбәккә яуға сығып ҡараны. Ләкин көткән һөҙөмтә булманы. Дошмандары инде үтә һаҡ һәм ныҡлы ҡарауыл аҫтында ине. Улъя яуһыҙ, ҡанһыҙ ғына ҡулға төшөрлөк түгел. Ҡеүәтлерәк көс, яй кәрәк.